
Thence countra wives, wi9 toil an' pain?
May plunge an' plunge the kirn in vain;
For, oh ! the yellow treasure's taen

By witching skill;
An' dawtit, twal-pint Hawkie's gaen

As yell's the Bill

Thence mystic knots mak great abuse,
On young Guidman, fond, keen, an5 crouse;
When the best wark-lume i' the house?

By cantrip wit,
Is instant made no worth a louse,

Just at the bit.

When thowes dissolve the snawy hoord,
An5 float the jinglin icy-boord.
Then Watev-kelpies haunt the foord.

By your direction,
An' nighted Trav'llers are allur'd,

To their destruction.

An' aft your moss traversing Spunkies
Decoy the wight that late an' drunk is :
The bleezin, curst, mischievous monkies

Delude his eyes,
Till in some miry slough he sunk is,

Ne'er mair to rise.

When